Die Amerikaanse liedjieskrywer en sanger Bob Dylan het sy liedjieskryf-katalogus glo vir meer as $300 miljoen aan die Universal Music Group verkoop.
“Dit is geen geheim nie dat die kuns om liedjies te skryf die sleutel tot alle goeie musiek is,” sê Lucian Grainge, uitvoerende hoof van die Universal Music Group, in ’n verklaring.
Hy het in 2016 die Nobelprys vir letterkunde gekry omdat hy “nuwe digterlike uitdrukkings in die Amerikaanse liedjietradisie geskep het”.
Sy werk het nie net die toets van die tyd deurstaan nie, maar die meeste van sy liedjies het hy op sy eie geskryf en dit is gereeld deur ander kunstenaars uitgevoer en opgeneem. En elke opname het tantiemes meegebring.